Folketing
1997-11-28

Her bygges der på besynderlige forestillinger om, at kunstens forhold til fornyelse, eksperiment og kvalitet kan fastlægges ministerielt. Det er en ubehageligt central rolle, ministeren har tiltænkt sig selv her i prioriteringen af udviklingsveje for kunsten. Redegørelsen fremhæver, at kulturpolitik skal bygge på et decentraliseringsprincip. Det er vi enige i. Venstre har derfor støttet loven om regionale kulturforsøg, og vi indgår gerne i seriøse drøftelser om ændret arbejdsfordeling mellem stat, amter og kommuner. Men hvis det alene skal være et dække over en kulturel skævvridning af landet, er vi ikke så interesserede. Jeg vil gerne understrege, at det er det seriøse, der har vores interesse. Vi forstår således ikke udtalelser som følgende citat af ministeren fra Jyllands-Posten forleden: »Det er frugtesløst at blive ved at diskutere, om Det Kgl. Teater kan ligge i Lemvig.